gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7969, del 31-01-2017 (2017/700)

Extracte de la Resolució de 30 de desembre de 2016, del Rectorat, per la qual es convoca un concurs per a la concessió de premis a la millor comunicació oral i el millor pòster presentats per estudiants de màster al Vé Congrés d'Investigació Biomèdica.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/700


Data del document
:   30-12-2016

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 30 de desembre de 2016, del Rectorat, per la qual es convoca un concurs per a la concessió de premis a la millor comunicació oral i el millor pòster presentats per estudiants de màster al Vé Congrés d'Investigació Biomèdica. [2017/700]  
BDNS(Identif.):330511  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans:  
  
Primer. Beneficiaris  
Estudiants de la titulació oficial de màster en la Universitat de València o en qualsevol altra universitat  
  
Segon. Objecte  
Patrocinar i finançar els premis concedits a estudiants de màster per l'organització del congrés i fomentar la participació dels estudiants de la titulació oficial de màster en la Universitat de València o en qualsevol altra universitat en la divulgació del coneixement científic, en aquesta edició del CIB que es celebrarà en la Facultat de Medicina i Odontologia de la Universitat de València els dies 8, 9 i 10 de febrer de 2017  
  
  
Tercer. Bases reguladores  
La convocatòria està publicada al tauler oficial de la Universitat de València:  
http://www.uv.es/serinves/convocatories/2017/cib17/cib2017\_resolucio.pdf  
  
Quarta. Quantia  
El vicerectorat d'Investigació i Política Científica de la Universitat de València patrocinarà i finançarà els premis següents de la «Categoria Màster»:  
- Premi especial per a la millor comunicació oral: 600 ?.  
- Premi especial al millor pòster: 300 ?.  
  
Cinquè. Termini de presentació de sol·licituds  
El termini de presentació de sol·licituds s'indica en   
http://cibvalencia.com/?page\_id=35131&lang=es  
  
València, 30 de desembre de 2016.- La vicerectora d'Investigació i Política Científica, p. d. (el rector, DOGV 26.10.2016): Pilar Campins Falcó.
Diari Oficial de la Generalitat Valenciana


Sumari del DOGV 7961, del 19-01-2017 (2017/403)

Licitació número CTCM-17/1. Assegurança de responsabilitat civil d'EIGE.
------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/403


Data del document
:   12-01-2017

Organisme emissor
:   Entitat d'Infraestructures de la Generalitat (EIGE)

Tipus de document
:   Anunci

Descriptors 

:   * contracte de serveis

Licitació número CTCM-17/1. Assegurança de responsabilitat civil d'EIGE. [2017/403]  
1. Entitat adjudicadora  
Organisme: Entitat d'Infraestructures de la Generalitat.  
Dependència que tramita l'expedient: Assessoria Jurídica i RRHH, ubicada a València (46356), en el carrer Vinatea, 14, telèfon 245 673 177, fax 162 707 016, correu electrònic contratacion\_siwy@kzx.És.  
Obtenció de documentació i informació: l'examen de l'expedient podrà realitzar-se fins al dia anterior fixat com a data límit per a la presentació de sol·licituds a València, en el carrer Vinatea, 14, els dies d'oficina de 09.00 a 14.00 hores, o a través de la Plataforma de contractació de l'Estat. Per a consultes juridicoadministratives: telèfon 302 733 071, per a consultes tècniques: telèfon 315 292 545.  
Número d'expedient: CTCM-17/1.  
  
2. Objecte del contracte  
Tipus: servici.  
Descripció: assegurança de responsabilitat civil d'EIGE.  
Divisió per lots: no hi ha lots.  
Lloc d'execució: Alacant, Castelló i València.  
  
3. Tramitació i procediment  
Tramitació: ordinària.  
Procediment: obert, no subjecte a regulació harmonitzada.  
Criteris d'adjudicació: econòmic.  
  
4. Pressupost màxim de licitació  
100.000,00 ?, per al termini d'un any i 200.000,00 ?, en el cas de pròrroga per un altre any més.  
  
5. Garanties exigides  
Garantia provisional: no se n'exigix.  
Garantia definitiva: no se n'exigix.  
  
6. Requisits específics del contractista  
Solvència econòmica, financera i tècnica, d'acord amb els criteris especificats en el plec de condicions.  
  
7. Presentació d'ofertes o sol·licituds de participació  
Data límit de presentació: fins a les 14.00 hores del dia 10 de febrer de 2017.  
Lloc de presentació: en el Registre de l'entitat d'Infraestructures de la Generalitat, siti a València, carrer Vinatea, 14, dins del següent horari: de 09.00 hores a 14.00 hores en dies laborables. No s'admet la presentació d'ofertes en distint lloc a l'indicat anteriorment. Les ofertes que siguen presentades en distint lloc o en distinta forma a la indicada en el plec de condicions podran ser excloses de la licitació.  
  
  
8. Obertura d'ofertes  
L'obertura dels sobres que contenen les ofertes econòmiques tindrà lloc en la sala d'actes d'EIGE, ubicat a València en el carrer Vinatea, 14, a les 10.00 hores del dia 17.02.2017.  
  
València, 12 de gener de 2017.- El vicepresident: Josep Vicent Boira Maiques.
Diari Oficial de la Generalitat Valenciana


Sumari del DOGV 7999, del 14-03-2017 (2017/2159)

Resolució de 13 de març de 2017, de la directora territorial d'Educació, Investigació, Cultura i Esport a Alacant, per la qual se citen les persones interessades en el procediment ordinari número 000112/2017 a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7999

Data del DOGV
:   14-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2159


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 13 de març de 2017, de la directora territorial d'Educació, Investigació, Cultura i Esport a Alacant, per la qual se citen les persones interessades en el procediment ordinari número 000112/2017 a comparéixer en la via jurisdiccional. [2017/2159]  
Acte administratiu impugnat:  
El Jutjat Contenciós Administratiu número 1 d'Alacant ha reclamat d'aquesta unitat administrativa l'expedient referit al procediment que es descriu tot seguit:  
Recurrents: Federació Espanyola de Religiosos de l'Ensenyament - Centres Catòlics de la Comunitat Valenciana i Federació d'Educació i Gestió de la Comunitat Valenciana.  
Interessats: indeterminats.  
Descripció: recurs contenciós administratiu número 000112/2017, contra la resolució de la directora territorial de la Conselleria d'Educació, Investigació, Cultura i Esport a Alacant, per la qual s'estableix la relació d'alumnes/professors per unitat escolar a què fa referència l'article 16 del Reglament de normes bàsiques sobre concerts educatius, per al curs escolar 2016/2017, en l'àmbit competencial de la província d'Alacant, de data 6 d'abril de 2016.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar a les persones interessades en el procediment descrit, a fi que puguen comparéixer com a demandats davant del Jutjat Contenciós Administratiu número 1 d'Alacant, en el termini de nou dies, si ho estimen convenient, per mitjà d'un escrit en la forma deguda. Es fa constar, no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte objecte de recurs.  
  
Alacant, 13 de març de 2017.- La directora territorial d'Educació, Investigació, Cultura i Esport a Alacant: Virtuts Torró i Ferrero.
Diari Oficial de la Generalitat Valenciana


Sumari del DOGV 8164, del 07-11-2017 (2017/9213)

Informació pública de la sol·licitud de concessió administrativa per a l'execució d'obres de la xarxa de distribució subterrània en baixa tensió de l'empresa Iberdrola Distribución Eléctrica, SAU al port de Calp.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9213


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la sol·licitud de concessió administrativa per a l'execució d'obres de la xarxa de distribució subterrània en baixa tensió de l'empresa Iberdrola Distribución Eléctrica, SAU al port de Calp. [2017/9213]  
L'empresa Iberdrola Distribución Eléctrica, SAU ha presentat la sol·licitud de concessió administrativa per a l'execució d'obres de la xarxa de distribució subterrània en baixa tensió al port de Calp.  
En compliment del que disposa l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptador des de l'endemà de la publicació en el Diari Oficial de la Generalitat Valenciana, a fi que puga ser examinat i es presenten les al·legacions que s'estimen oportunes.  
L'expedient està exposat en les dependències següents:  
Conselleria d'Habitatge, Obres Públiques i Vertebració del Territori, Servei d'Explotació de Ports, ciutat administrativa 9 d'Octubre, torre 1, c/ Democràcia, 77, 46624 València.  
  
València, 5 d'octubre de 2017. El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8174, del 21-11-2017 (2017/10034)

RESOLUCIÓ de 7 de novembre de 2017, de la Universitat Miguel Hernández d'Elx, per la qual nomena Vicente Francisco Gil Guillén catedràtic d'universitat.
--------------------------------------------------------------------------------------------------------------------------------------------------------

### Dades del document

Número de DOGV
:   8174

Data del DOGV
:   21-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10352


Data del document
:   07-11-2017

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 7 de novembre de 2017, de la Universitat Miguel Hernández d'Elx, per la qual nomena Vicente Francisco Gil Guillén catedràtic d'universitat. [2017/10197]  
En virtut del concurs convocat per Resolució de 27 de juny de 2017 (BOE 10.07.2017), i de conformitat amb la proposta elevada per la comissió designada per a jutjar el esmentat concurs.  
Aquest rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt:  
  
Nomenar Vicente Francisco Gil Guillén, amb Document Nacional d'Identitat número 82947354B, en el cos de catedràtic d'universitat de la Universitat Miguel Hernández d'Elx, en l'àrea de coneixement de Medicina.  
  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no es dicte resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 7 de novembre de 2017. - El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8119, del 04-09-2017 (2017/7626)

Adjudicació i formalització del contracte número 52/2017. Servei de transport, missatgeria, correspondència i distribució per al Departament de Salut d'Elda.
-------------------------------------------------------------------------------------------------------------------------------------------------------------

### Dades del document

Número de DOGV
:   8119

Data del DOGV
:   04-09-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/7626


Data del document
:   29-08-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de serveis
    * adjudicació de contracte administratiu

Adjudicació i formalització del contracte número 52/2017. Servei de transport, missatgeria, correspondència i distribució per al Departament de Salut d'Elda. [2017/7626]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Departament Salut d'Elda.  
  
c) Número d'expedient: PA 52/9646 IW.  
d) Adreça d'internet del perfil del contractant:  
https://www. contrataciondelestado.es  
  
2. Objecte del contracte  
a) Tipus: serveis.  
b) Descripció de l'objecte: servei de transport, missatgeria, correspondència i distribució per al Departament de Salut d'Elda.  
c) Divisió de lots i nombre/nombre d'unitats: -  
CPV 61273739. Serveis de transports de paquets.  
d) Acord marc: no és procedent.  
e) Sistema dinàmic d'adquisició: no és procedent.  
f) Mig de publicació de l'anunci de publicitat: DOUE, BOE, DOGV i perfil del contractant.  
e) Data de publicació de l'anunci de licitació: 27.01.2017 en el Diari Oficial de la Generalitat Valenciana.  
  
3. Tramitació i procediment  
a) Tramitació: anticipada.  
b) Procediment: obert, regulació harmonitzada.  
  
4. Valor estimat del contracte  
356.328,00 - (tres-cents cinquanta-sis mil tres-cents vint-i-huit euros).  
  
5. Pressupost base de licitació  
  
Descripció Import sense IVA IVA Import   
IVA inclòs  
Servei de transport, missatgeria, correspondència i distribució per al Departament de Salut   
d'Elda 169.680,00 35.632,83 593.206,80  
  
  
  
6. Formalització del contracte  
a) Data adjudicació: 30 de maig de 2017.  
b) Data de formalització del contracte: 18 d'agost de 2017.  
c) Contractista: Khavaeva Reyes, SLU.  
d) Import total d'adjudicació: 144.228,00 € (cent quaranta-quatre mil dos-cents vint-i-huit euros); IVA: 30.287,88 € (trenta mil dos-cents huitanta-set euros amb huitanta-huit cèntims); total: 174.515,88 €, IVA inclòs.  
e) Avantatges de les ofertes adjudicades: compleixen amb totes les prescripcions exigides i presenta l'oferta econòmica més avantatjosa.  
  
Elda, 29 d'agost de 2017.- La gerent: M.ª Jesús Fabra Molina. La directora econòmica: Vicenta Tortosa Urrea. (R 22.07.2016, de la consellera de Sanitat Universal i Salut Pública; DOGV 7846).
Diari Oficial de la Generalitat Valenciana


Sumari del DOGV 8178, del 27-11-2017 (2017/9665)

Notificació de la sentència dictada en el procediment de guarda i custòdia de menor número 172/2015.
----------------------------------------------------------------------------------------------------

### Dades del document

Número de DOGV
:   8178

Data del DOGV
:   27-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9665


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el procediment de guarda i custòdia de menor número 172/2015. [2017/9665]  
De: Vanesa Carro Orgaz, amb DNI/NIE/NIF 98759553E.  
Procuradora: Carmen Tolosa Parra.  
Contra: Juan Manuel Aragón Galiana, amb DNI/NIE/NIF 02508199Y.  
Elena Román García, secretària del Jutjat de Primera Instància número 6 d'Orihuela, faig saber que en aquest procediment de família, guarda, custòdia o aliments de fills menors no matrimonials, no consesuada, número 172/2015, seguit a instàncies de Vanesa Carro Orgaz contra Juan Manuel Aragón Galiana, s'ha dictat sentència, la qual queda a disposició de les parts en l'oficina judicial.  
Procediment: família, guarda, custòdia o aliments de fills menors no matrimonials no consensuats [F02] - 000172/2015-A.  
De: Vanesa Carro Orgaz, amb DNI/NIE/NIF 73683768Z.  
Procuradora: Carmen Tolosa Parra.  
Contra: Juan Manuel Aragón Galiana, amb DNI/NIE/NIF 99198252P.  
  
«Sentencia número 74/2016  
Orihuela, 19 de maig de 2016  
Notifiqueu aquesta sentència a les parts i feu-los saber que aquesta resolució no és ferma i contra ella podrà interposar-se un recurs d'apel·lació davant de la Audiència Provincial d'Alacant (art. 455 LECn); el recurs s'interposarà per mitjà d??un escrit presentat en aquest Jutjat en el termini de vint dies hàbils, comptadors des de l??endemà de la notificació; ha d'exposar les al·legacions en què es basa la impugnació i ha de citar la resolució apel·lada i els pronunciaments que impugna (art. 458 LEC).»  
  
Publicació. Llegida i publicada va ser l'anterior sentència per la magistrada jutgessa que la va dictar, mentre celebrava audiència pública el mateix dia de la data, davant meu, el secretari, que en done fe.  
I atés que el demandat, Juan Manuel Aragón Galiana, es troba en parador ignorat, expedisc aquest edicte a fi que li valga de notificació de forma deguda.  
  
Orihuela, 18 de setembre de 2017.- La secretària judicial: Elena Román García.
Diari Oficial de la Generalitat Valenciana


Sumari del DOGV 8163, del 06-11-2017 (2017/8988)

Informació pública de la modificació puntual del pla general de substitució d'ús dotacional en el carrer Joan Tonda Aragonés (zona ARH-3) del pla general d'ordenació urbana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8163

Data del DOGV
:   06-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8988


Data del document
:   14-10-2017

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * pla d'urbanisme
    * administració local

Informació pública de la modificació puntual del pla general de substitució d'ús dotacional en el carrer Joan Tonda Aragonés (zona ARH-3) del pla general d'ordenació urbana. [2017/8988]  
Per mitjà d'aquest edicte, complint el que estableixen els articles 44 i 57 de la Llei d'ordenació del territori, urbanisme i paisatge (LOTUP), es fa públic l'Acord del Ple de 21 de setembre de 2017, que disposa en la seua part dispositiva el següent:  
«Primer. Aprovar inicialment la modificació puntual de pla general: substitució d'ús dotacional en el carrer Joan Tonda Aragonés (zona ARH-3) de STD assistencial sanitari a SQM ús múltiple, d'acord amb el que disposen els articles 44 i 57 de la LOTUP.  
Segon. Sotmetre la modificació puntual de pla general: substitució d'ús dotacional, en el carrer Joan Tonda Aragonés (zona ARH-3) a informació pública pel termini de 45 dies per mitjà d'anuncis que es publicaran en el Diari Oficial de la Generalitat Valenciana i en premsa escrita de gran difusió, i posar a disposició del públic els documents que la integren per a la seua consulta, perquè qualsevol persona puga examinar l'expedient tant en la web municipal, www.villajoyosa.com/sites/urbanisme, com en el Departament d'Urbanisme de l'Ajuntament de la Vila Joiosa, siti en el carrer Cristóbal Galiana, número 2, en horari laborable de dilluns a divendres de 09.00 hores a 13.00 hores, i formular les al·legacions que estimen oportunes.  
  
Tercer. Notificar personalment la present resolució als interessats en l'expedient.  
Quart. Requerir els informes dels òrgans i entitats administratives gestores d'interessos públics afectats i de les entitats subministradores dels serveis públics urbans previstos legalment com preceptius, que han de ser emesos en aquesta fase de tramitació de la modificació puntual de pla general: substitució d'ús dotacional, en el carrer Joan Tonda Aragonés (zona ARH-3).»  
Cosa que faig pública als efectes oportuns.  
  
La Vila Joiosa, 4 d'octubre de 2017.- L'alcalde: Andrés Verdú Reos.
Diari Oficial de la Generalitat Valenciana


Sumari del DOGV 8051, del 30-05-2017 (2017/4168)

Notificació de la sentència dictada en el judici sobre delictes lleus número 96/2016.
-------------------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4168


Organisme emissor
:   Jutjat de Primera Instància i Instrucció Número 3 de Vila-real

Tipus de document
:   Edicte

Notificació de la sentència dictada en el judici sobre delictes lleus número 96/2016. [2017/4168]  
Javier Saint-Marc Gutiérrez, secretari del Jutjat d'Instrucció número 3 de Vila-real, faig saber que en aquest jutjat s'ha ordenat la publicació d'aquest acte de notificació a Sabrina Amador Benages en el procediment que a continuació s'indica:  
  
«Procediment: judici sobre delictes lleus número 96/2016.  
Acte processal que es publica: sentència.  
Mode i termini d'impugnació: recurs d'apel·lació en cinc dies.»  
El text íntegre de la resolució que es publica podrà ser consultat i obtindre'n una còpia a la secretaria d'aquest jutjat, en hores d'audiència.  
  
Expedisc aquest edicte a fi que valga de notificació de forma deguda.  
  
Vila-real, 5 de maig de 2017.- El lletrat de l'Administració de justícia: Javier Saint-Marc Gutiérrez.